3. Pohjois-Kaukasia, erityisesti Oleg Orlovin tapaus (
Bernd Posselt
Arvoisa puhemies, jäsen Landsbergis, joka tuntee Pohjois-Kaukasian paremmin kuin tuskin kukaan muu, on jättänyt käsiteltäväksi muutaman lyhyen suullisen tarkistuksen, joilla tarkennetaan tekstiä ja joita pyydän kannattamaan. Esitän ne hänen puolestaan.
Asian selkeyttämiseksi haluamme lisätä 3 kohtaan sanan "real" ilmaisun "recognises Russia's right to fight" jälkeen ennen "terrorism"sanaa, koska terrorismia käytetään usein tekosyynä. Haluamme lisätä 5 kohtaan sanan "lasting" siten, että kohta kuuluu "stresses that the lasting impunity in Chechnya". Päätöslauselman 15 kohtaan haluamme lisätä sanan "intimidating" siten, että tekstissä todetaan "expresses its rejection of the intimidating search of human rights organisations".
Näillä muutoksilla päätöslauselmaan on tarkoitus tehdä ainoastaan kielellisiä täsmennyksiä, ja pyydän parlamenttia hyväksymään ne.
